יום האם (סדרת טלוויזיה)

יום האם היא סדרה קומית מבית "קשת" של ערוץ 2 שכתבה דניאלה לונדון דקל ויצרה יחד עם דנה עדן, בבימוים של רני סער ואיתן צור. הסדרה הייתה מבוססת על הטור הקבוע של לונדון דקל במגזין "לאשה". זכויות ההפקה של הסדרה, נמכרו בנובמבר 2012 לרשת הטלוויזיה האמריקאית CBS. את קטעי הקומיקס בסוף הפרקים מאיירת לונדון-דקל בעצמה. העונה השנייה צולמה בקיץ 2014 ועלתה לשידור ב-19 במאי 2016. הסדרה עוקבת אחר משפחת שהינו, אלה (קרן מור) אשר נשואה למושו (דרור קרן) ולהם שלושה ילדים. השניים מתמודדים בדרכים קומיות עם ההורות. דמותה של אלה מביאה לדיון מספר שאלות איתן מתמודדים הורים רבים, כמו: האם לשקר לילד כאשר חיית המחמד מתה, או כיצד מתמודדים עם ילד המגלה השמנת יתר. הסדרה עוסקת במגוון נושאים הוריים וחברתיים. אלה שהינו (קרן מור) - נשואה למושו. אם למיכאל, תמרה ושירה. עובדת כמאיירת קומיקס. בסוף העונה הראשונה נכנסת להריון לא רצוי. מושו שהינו (דרור קרן) - נשוי לאלה. אב למיכאל, תמרה ושירה. עובד בחברת פיצוחים וגרעינים. מיקי (אורלי זילברשץ) - חברתה הטובה של אלה. בעלת חנות תכשיטים. שירה שהינו (מאיה נתיב) - הבת הקטנה, בת 5. מיכאל שהינו (תמיר מתוק/דניאל ליטמן) - הבן הבכור, בן 15. תמרה שהינו (אור מורשטיין) - ילדת הסנדוויץ, בת 13, לומדת בכיתה ז' יחד עם חברתה הטובה, חמלה. רוחמה (רות גלר) - אמא של אלה, חולת אלצהיימר. קובי שהינו (איציק גולן) - אחיו של מושו, מנהל ביחד איתו חברת פיצוחים וגרעינים. חמלה (עמית מושקוביץ') (עונה 1) - חברתה הטובה של תמרה, הבת של דנה (אמא מהגן), בת 13. איריס (דורית לב ארי) (עונה 1) - גננת בגן הילדים בו לומדת שירה. דנה (נועה ברנר) (עונה 1) - אמא של חמלה. עוזרת להתנדב לגמילות חסדים ותמיד גוררת לזה את אלה שמנסה להתחמק. רננה (נלי תגר) (עונה 1) - עובדת בחנות של מיקי. מעריצה את אגי משעול. ינון (אלדד פריבס) (עונה 1) - שכן של מיקי, הומו. מיקי מאוהבת בו בסתר. בוריס (יפים ריננברג) (עונה 2) - בן הזוג הרוסי של מיקי. רומי (שמרית לוסטיג) (עונה 2) - אמא של ילדה הלומדת עם שירה. אלה תמיד מנסה להתחרות איתה. דינה (שרית וינו אלעד) (עונה 2) - פעילה חברתית. לומדת עם מושו בקורס למגדר והיא נמשכת אליו. שחקנים אורחים (בתפקיד עצמם): ירון לונדון מוטי קירשנבאום טוביה צפיר אפרת גוש אגי משעול מישל קישקה דניאלה לונדון דקל הסדרה החלה לשדר ב-20 באוגוסט 2012 בערוץ 2 במסגרת "שידורי קשת". העונה הראשונה כללה 13 פרקים. פרק הבכורה של "יום האם", זכה ל-26.3% רייטינג, ו-800 אלף צפיות. הסדרה שודרה בימי שני בשעה 21:50. פרק אחרון לעונה שודר ב-27 באוקטובר וזכה ל-23.4% אחוזי רייטינג. עם סיום העונה הראשונה הוכרז על הפקת עונה שנייה. אך הפקתה התעכבה מספר שנים והעונה השנייה עלתה ב-19 במאי 2016. בתחילת 2013 הופק פרק פיילוט לגרסה האמריקאית של "יום האם" בערוץ CBS, שלאחריו הוחלט לא לעלות את הסדרה לשידור בערוץ. מידע וכתבות: אתר האינטרנט הרשמי של יום האם "יום האם", במסד הנתונים הקולנועיים IMDb (באנגלית) "יום האם", במיזם "אישים" לתיעוד היצירה הישראלית אילה בלופולסקי, עכבר העיר, קרן מור הופכת לאמא הכי משוגעת על המסך, באתר הארץ, 1 באוגוסט 2012 נועה הרשקוביץ‏, אמא לא יקרה: קרן מור מפצחת את מעגל האימה של האמהות והבנות, באתר וואלה, 27 במאי 2016 ביקורות: מורן שריר, "יום האם" בערוץ 2: שקרניות קטנות ויפות, באתר הארץ, 21 באוגוסט 2012 אריאנה מלמד, "יום האם": סדרה גאונית שתגרום לכם להתגרד, באתר ynet, 21 באוגוסט 2012 ניר קיפניס, ‏ההחמצה של "יום האם", באתר גלובס, 13 באוגוסט 2012 גילי איזיקוביץ, כולם אוהבים את אלה, באתר הארץ, 20 באוגוסט 2012 סמדר שילוני, "יום האם": כולנו שפויים בעולם מטורף, באתר ynet, 20 במאי 2016 ינאי בן גיגי, "יום האם": קרן מור בסדרה דיכאונית, באתר nrg‏, 22 במאי 2016 עכבר העיר, סדרה קומית חדשה לקשת: "יום האם" של דניאלה לונדון דקל, באתר הארץ, 3 באוקטובר 2011 מיקי לוי, ‏עוד הצלחת לקשת: הסדרה "יום האם" נמכרה לרשת CBS, באתר גלובס, 7 בנובמבר 2012 ספיר יעקב, עכבר העיר, השבוע בטלוויזיה: "יום האם" של דניאלה לונדון דקל מגיעה למסך, באתר הארץ, 19 באוגוסט 2012 ניר קיפניס, ‏סוף סוף זה קורה?, באתר גלובס, 20 באוגוסט 2012 רועי ברק, ‏רייטינג: 26.3% אמש לפרק ההשקה של "יום האם" של קשת, באתר גלובס, 21 באוגוסט 2012 גילי איזיקוביץ, עונה שנייה לסדרה "יום האם", באתר הארץ, 29 באוקטובר 2012 איתי שטרן, דניאלה לונדון דקל אוהבת לחרוג מהמוסכמות, באתר הארץ, 26 במאי 2016 רותה קופפר, בקרוב יצולם הפיילוט לגרסה האמריקאית של "יום האם", באתר הארץ, 10 בפברואר 2013 עומר מלכה, ‏רייטינג יומי: אימא מספר 1, באתר ‏מאקו‏, 21 באוגוסט 2012